**Zaključci**

*Drugi međustranački dijalog u Narodnoj skupštini Republike Srbije*

o unapređenju uslova za održavanje parlamentarnih izbora

Beograd 14-15. novembar 2019. godine

Drugi međustranački dijalog uz posredovanje Evropskog parlamenta održan je 14. i 15. novembra u Narodnoj skupštini Republike Srbije. Na njemu je procenjeno šta je ostvareno od oktobarskog *Prvog međustranačkog dijaloga* i apelovano je da se donesu dodatne konkretne inicijative za unapređenje uslova za održavanje parlamentarnih izbora. Fasilitatori Evropskog parlamenta istakli su važnost napretka u primeni preporuka iz izveštaja Evropske komisije i OEBS/ODHIR-a kako bi se regulisali svi bitni aspekti, rešili nedostaci i propusti u izbornom okviru, uključujući kroz puni parlamentarni nadzor. Fasilitatori su se zahvalili svim akterima na aktivnom učešću u dijalogu, kao i onima koje su neformalno konsultovali.

Na pola puta od tri predviđene runde dijaloga, postoji jasan osećaj hitnosti preduzimanja značajnih koraka za rešavanje ključnih pitanja kako bi se ostvario stvarni napredak u unapređenju uslova za održavanje parlamentarnih izbora, pre svega u medijskom okruženju, t.j. u pogledu uloge REM. Fasilitatori su naglasili da je takav značajan i konkretan napredak neophodan za održavanje treće runde dijaloga, zakazane za 12 i 13. decembar 2019. godine.

Vlada je obezbedila ažurirane informacije o učinjenom napretku po pitanju obuke službenika zaduženih za vođenje i ažuriranje Jedinstvenog biračkog spiska i ažuriranje novog internet sajta za informisanje građana o biračkom spisku. Tokom dijaloga je konstatovano organizovanje *Otvorenog sastanka* u Narodnoj skupštini o ulozi i radu REM i apelovano je na sve relevantne aktere, posebno REM, da hitno nastave sa aktivnostima u cilju rešavanja nedostataka u medijskom okruženju i deluju u skladu sa novim inicijativama što je pre moguće. Važnost da svi članovi REM budu imenovani i garantovanja pravednog pristupa i izveštavanja javnih medijskih servisa smatrana je prioritetom. Ovo bi trebalo da se obezbedi imenovanjem „3+1“ novih predstavnika u REM-u, usvajanjem novog propisa zasnovanog na najboljoj evropskoj praksi za javne servise kako bi se obezbedio pravedan pristup i izveštavanje tokom izborne kampanje, kao i uspostavljanjem Nadzornog odbora u Narodnoj skupštini koji bi pratio sprovođenje svih obaveza vezanih za izbore.

Na dijalogu se takođe razmatrao napredak u vezi sa ispunjavanjem obaveza preuzetih tokom *Prvog međustranačkog dijaloga*. Iako su pozdravljena postignuća i napredak u toku, tokom međustranačkog dijaloga je naglašeno da većina obaveza i dalje nije ispunjena ili je delimično ispunjena. Kao rezultat toga, *„Tabela ispunjavanja obaveza“*, izrađena kao rezultat prethodnog međustranačkog dijaloga je ažurirana i priložena ovim zaključcima. Sve uključene državne institucije trebalo bi ubrzano da sprovedu sve obaveze, istovremeno obezbeđujući standarde i preporuke kako je navedeno u izveštajima Evropske komisije i ODHIR-a. Pored toga, na dijalogu su pozvane sve parlamentarne grupe da budu konstruktivne u pružanju podrške usvajanju izmena i dopuna izbornog zakonodavstva i u duhu najboljih međunarodnih praksi (t.j. izbegavanja velikih promena uoči dana održavanja izbora).

Uzimajući u obzir sveukupni nivo ispunjenja predloženih mera, potrebno je preduzeti dalje korake pre sledećeg međustranačkog dijaloga sredinom decembra kako bi učesnici bili sigurni da je učinjeno sve što je moguće da se unaprede uslovi za održavanje izbora. Predviđena je druga faza dijaloga nakon parlamentarnih izbora 2020. godine i usredsrediće se na dugoročni cilj unapređenja međustranačkog dijaloga u Narodnoj skupštini, razmatranjem pitanja kao što su reforma Poslovnika o radu i dalja revizija celokupnog izbornog okvira.